Czerwone Gitary

**Czerwone Gitary** () — польскі  гурт, заснаваны ў 1965 року ў Гданьску-Ўжэшчы.

## Мінуўшчына
Гурт заснавалі Бэрнард Дарноўскі, Ежы Касэля, Крыштаф Кленчан, Ежы Скрыпчык, Генрык Замэрскі 3 студзеня 1965 року ў кавярні «Cristal» у Гданьску-Ўжэшчы. Назву атрымалі ад колеру інструмэнтаў, на якіх гралі. У канцы року месца Замэрскага заняў Севярын Краеўскі.

Найбольшага посьпеху «Чырвоныя гітары» дасягнулі ў першыя 5 гадоў існаваньня. У 1966 гурт выдаў свой дэбютны альбом *To właśnie my* (), распрададзены колькасьцю 160 тыс. асобнікаў. У сакавіку 1967 року калектыў пакінуў заснавальнік і першы лідэр Ежы Касэля. У траўні 1967 гурт выпусьціў другую доўгагральную кружэлку *Czerwone Gitary 2* (), які разышоўся рэкорднай колькасьцю 240 тыс. штук. Севярын Краеўскі атрымаў на фэстывалі ў Аполю прэмію Польскай джазавай фэдэрацыі за кампазытарскі дэбют. У 1968 выйшаў наступны альбом *Czerwone Gitary 3* (), распрададзены 220 тыс. асобнікаў, а гурт заваяваў першую ўзнагароду ў Аполю за «Takie ładne oczy». У студзені 1969 гурт атрымаў прэмію «MIDEM» у Канах (Францыя), надаваную за найбольшую колькасьць прададзеных кружэлак у краіне паходжаньня выканаўцы; такую ж узнагароду атрымалі ў гэты год «The Beatles». У чэрвені — галоўная ўзнагарода фэстывалю ў Аполю за песьню «Biały krzyż» (). У 1970 року з групы сышоў тагачасны лідэр Крыштаф Кленчан.

У 1970 была запісаная даўгагральная пласьцінка *Na fujarce* (), які некаторыя крытыкі лічаць найлепшым у гісторыі калектыву. У 1971 выйшоў чарговы даўгагральны альбом *Spokój serca* () (чарговая залатая кружэлка). У 1974 запісаны альбом *Rytm Ziemi* (). У 1976 выйшла юбілейная кружэлка *Dzień jeden w roku* (), а праз год *Port piratów* ().

У 80-я рокі калектыў надоўга зьнік з польскай эстрады, але выступаў у ЗША, СССР, НДР. У 1991 року надышло вялікае і трыюмфальнае вяртаньне на 25-годзьдзе гурту. У 1997 року з «Чырвоных гітараў» сышоў чарговы лідэр, Севярын Краеўскі. У 1998 выйшла новая кружэлка *…jeszcze gra muzyka* (), першая за 24 гады. У 2005 року гурт адзначыў 40-гадовы юбілей. З гэтай нагоды выйшла новая кружэлка *Czerwone Gitary OK*.

У 2006 року «Чырвоныя гітары» атрымалі «Мармуровую кружэлку» — прэмію за найбольшую колькасьць прададзеных кружэлак у гісторыі польскай фанаграфіі.

Праз год быў прэзэнтаваны самотнік «Wezmę cię ze sobą» (). У 2009 року ў нямецкай студыі «Sony BMG Deutschland» выйшаў альбом *Herz verschenkt*. У наступным року зьявіўся чарговы самотнік «Lecz tylko na chwilę». Тады ж гурт атрымаў залатую кружэлку за альбом «Czerwone Gitary OK».

З нагоды 50-рочча калектыву ў 2015 року адбылося турнэ па Злучаных Штатах і Канадзе. 14 сакавіка адбылася прэм’ера новага дыску гурту *Jeszcze raz* ().

## Склад гурту

### Цяперашні
* Ежы Скрыпчык — ударныя, сьпеў (з 1965)
* Мечыслаў Вандалоўскі — акустычная гітара, сьпеў (з 1997)
* Аркадыюш Вісьнеўскі — бам-гітара, сьпеў (з 2003)
* Дарыюш Альшэўскі — сола-гітара, сьпеў (2000—2004, з 2010)

### Былыя ўдзельнікі
* Ежы Касэля — гітара, сьпеў (1965—1967, 1991—1993, 1999—2015)
* Бэрнард Дарноўскі — сьпеў, гітара, бас-гітара (1965—1999)
* Севярын Краеўскі — сьпеў, гітара, бас-гітара, клявішныя, скрыпка (1965—1997)
* Генрык Замэрскі — клявішныя, бас-гітара, сьпеў (1965, 1999—2011)
* Крыштаф Кленчан — сьпеў, гітара (1965—1970)
* Дамінік Конрад — флейта, гітара, сьпеў (1970)
* Рышард Качмарэк — бас-гітара (1974—1976)
* Ян Пасьпешальскі — бас-гітара (1977—1979)
* Войцех Гофман — гітара (1997—2000)
* Аркадыюш Маліноўскі — бас-гітара, сьпеў (1999—2003)
* Марэк Кісялінскі — гітара, клявішныя, сьпеў (2004—2013)
* Артур Хыб — гітара (2013—2014)
* Марцін Невянглоўскі — гітара, сьпеў (2014—2016)

### Храналёгія

## Дыскаграфія

* 1966 — «To właśnie my»
* 1967 — «Czerwone Gitary (2)»
* 1968 — «Czerwone Gitary (3)»
* 1970 — «Na fujarce»
* 1971 — «Spokój serca»
* 1971 — «Consuela»
* 1974 — «Rytm Ziemi»
* 1976 — «Dzień jeden w roku»
* 1977 — «Port piratów»
* 1978 — «Rote Gitarren»
* 1999 — «…jeszcze gra muzyka»
* 2005 — «O.K.» (залатая кружэлка)
* 2009 — «Herz verschenkt»
* 2015 — «Jeszcze raz»
* 2015 — «Symfonicznie»

## Крыніцы

## Вонкавыя спасылкі
* Афіцыйная бачына
* Архіў польскага року

Катэгорыя:Польскія бігбіт-гурты
Катэгорыя:Ляўрэаты Фэстывалю савецкай песьні
Катэгорыя:Музыка ў Гданьску
Катэгорыя:Зьявіліся ў 1965 годзе